Reális Zöldek Klub | Content| Háttéranyagok, dokumentumok a Duna Szigetközt, ill. a Drávát és a Murát érintően, a tervezett, EU támogatással építendő, szlovén és horvát vízlépcsőkkel kapcsolatban
Háttéranyagok, dokumentumok a Duna Szigetközt, ill. a Drávát és a Murát érintően, a tervezett, EU támogatással építendő, szlovén és horvát vízlépcsőkkel kapcsolatban
A hazai vízügyek és a környezet-, és természetvédelem területén az 1989/90. évi politikai rendszerváltás óta, mintha megállt volna az idő! A külföldről és belföldről is (!) támogatott, "civilnek" álcázott, radikális "ál-környezetvédők" (NGO's!) - hangadó képviselői, beépülve a legfontosabb intézményeinkbe és a médiába - zavartalanul és sajnos nagyon hatásosan és eredményesen működnek tovább, zsarolva a mindenkori kormányokat és parlamenteket, befolyásolva a jogalkotást, a döntéshozatalt, mérhetetlen károkat okozva a nemzetnek és a nemzetgazdaságnak, nemzetközi kapcsolatainknak is, büntetlenül!
Elég, ha csak a 25 éve megoldatlan és lezáratlan, Bős-Nagymarosi Vízlépcső-rendszerrel kapcsolatos Hágai-pert, Szigetköz és a Duna-Tisza-közi Homokhátság vízpótlását, a Duna és a Tisza, valamint a Dráva és a Sió hajózhatóságát, árvíz-, belvíz-, aszály-, jégár elleni védelmét, az Adonyi-, Fajszi Vízlépcsőt, a Paksi Atomerőmű bővítésének hűtővíz-igényét, a Duna-Tisza-hajózható csatornát, a Csongrádi Vízlépcsőt és a Tiszaalpári víztározót, az "Ős-Dráva program", ill. a tervezett Potonyi víztározó megvalósítását, a Dráva, ill. Mura felső - ausztriai-, szlovéniai-, horvátországi - szakaszán meglevő és EU támogatással megvalósítás előtt álló, tervezett vízlépcsők okozta közismert problémák megoldását, ill. időben történő elkerülését biztosító, a horvát-magyar közös Dráva-szakaszon még hiányzó vízlépcsőket, valamint a Budapest, III. Római-part és a Csillaghegyi-öblözet évtizedek óta húzódó árvíz-védelmének megoldatlanságát, stb. említjük!
Ezek mögött, általában a háttérben, de döntő pillanatokban a reflektorok fényében és média tükrében a WWF, a Greenpeace és annak "előretolt hazai előörsei" (Duna Kör, Duna Charta, Védegylet, Élő lánc, Reflex, Dráva Szövetség, stb,) állnak, míg a tudományos élet és az igazi, hazai civilek megszólalási lehetőséget és média-nyilvánosságot sem kapnak! (A "Dunaszaurusz", a "Tiszaszaurusz", a "Drávaszaurusz" után, most már itt a "Mura-szaurusz", ugyanazokkal a WWF-es, Greenpeace-s, már régen elavult, szakszerűtlen, félrevezető, hazug sablon-szövegekkel, molinókkal, az adott helyre adaptálva, mintha időközben a vízügyek-, vízkészlet-gazdálkodás-, a vízkormányzás-, valamint a természet-, és környezetvédelem közötti, ésszerű kompromisszumok árán nem születtek volna, az optimálishoz közelítő megoldások napjainkban a Világon, Európában és néhány hazai esetben (amelybe az NGO's és hazai csatlósaik nem szóltak bele, vagy "elkéstek"! lásd: Tisza-tó"!) is! (pl. Rába / Nicki duzzasztó-Kenyeri kisvízerőmű, hallépcső, Kiskörei hallépcső-, és halút-rendszer, Hármas-Körös / Békésszentandrási kisvízerőmű, hallépcső, stb.)
A fentiek alátámasztásául, előzetesen, mellékelek néhány dokumentumot, annak érdekében, hogy a hazai politikai döntéshozók, döntés-előkészítők, a kormánypárti-, és ellenzéki képviselők és az NGO's / környezetvédők együttes felelősségére felhívjuk ismét a figyelmet! Egyúttal jelezzük, hogy az NGO's (nem kormányzati szervek!) és azok közismert, hangadó képviselőinek állami-, önkormányzati-, országos-, és regionális tervezésekbe, tervezőként, ill. a döntés-előkészítőként és döntéshozóként történő bevonását - jogszabályilag - mielőbb meg kell szüntetni!
https://www.youtube.com/watch?time_continue=1&v=D8BeDLGWsjI 5:49 Közzététel: 2014. szeptember 15. | Ander Balázs: "Tényleg megéri a vízi "szafarira" érkező néhány kalandvágyó "fehér" ökoturista kedvéért eljátszani az érintetlen dzsungel bennszülött málhahordóinak szerepét?" A Duna-, és a Dráva-menti vízlépcsőkről.
https://www.youtube.com/watch?v=mKDbL4Vf30g 11:23 Közzététel: 2017. szeptember 18. | Ander Balázs: A belvízi hajózás és jövője. Parlament.
Ami a parlamenti pártokat, ill. egyes képviselőiket illeti, érdemes felhívni a figyelmet egyrészt a "Jobbik" kezdetben progresszív, megoldást-kereső, javaslattevő szerepére (pl. Bős-Nagymaros, Hágai-per, Szigetköz vízpótlása, Dráva, Vörösiszap-per, stb.), amely időközben alábbhagyott, majd teljesen eltűnt, másrészt az LMP "méreg-zöld" jellegét - az időközben bekövetkezett személyi változások közben - néhány "halvány-kék" színárnyalat váltotta fel, de sajnos csak időlegesen! (Lásd: Sallai R. Benedek - az ál-környezetvédő körökben (pl. Duna Charta) nagy vihart kiváltó - 2015.12.09-i, győri nyilatkozata a BNV kapcsán a vízlépcsős megoldásról, mint realitásról, valamint a szakmai párbeszéd és a mielőbbi megegyezés szükségességéről! Ezt a kompromisszum-készségét azonban hamarosan annullálta a 2016.07.14-i, Kövér László Házelnöknek, ill. Trócsányi Lászlónak, a Dráván tervezett, horvátországi 2 vízlépcső megkérdőjelezésével (Molve-1 és Molve-2) kapcsolatban írt, és írásbeli választ váró levele, stb.)
Az egymást-váltó kormánypártok - változatlanul - a Bős-Nagymarosi Vízlépcső-rendszerrel kapcsolatos, lezáratlan Hágai-per és az "ál-környezetvédők" béklyójában szenvednek, és miközben szavakban elismerik a víz-visszatartás, víztározás, a mezőgazdasági öntözés szükségességét, a gyakorlatban azonban a "duzzasztás", a "vízlépcső-építés" változatlanul "szitokszó" és "tabu-téma"! Ezzel szoros összefüggésben nem ismerik el "megújulónak", a tiszta, fenntartható vízenergiát, és nem tekintik "környezetbarát"-nak, és államilag támogatandónak a vízi-közlekedést /szállítást és a hajózást sem! (?)
Ha ezt az áldatlan helyzetet fel akarjuk számolni, meg kell teremteni végre a nemzeti konszenzuson alapuló, hosszú-távú, választási ciklusokon átívelő, integrált, ágazati-, területi-, hálózati-, intézmény tervezés, komplex fejlesztés és finanszírozás (EU+hazai társfinanszírozás) gyakorlatának hazai bevezetését, ennek jogszabályi hátterét, egyúttal lehetővé téve hazai, meglevő, de kihasználatlan adottságaink ésszerű, gazdaságos és többcélú hasznosítását!
Ehhez kívánok elsősorban politikai akaratot, elszántságot, szakmai párbeszédet, konszenzus-teremtést, média-nyilvánosságot, és hiteles tájékoztatást, majd jó munkát és sok sikert, Mindannyiunk nevében és érdekében is!
Mellékletek a képre kattintva
Közreadva: 2018-02-14 (6 olvasás)